Hyd Internet 247 Views pujara
pujara
కోల్‌కత్తా: భారత్‌-శ్రీలంకల మధ్య ఈడెన్‌ గార్డెన్స్‌ వేదికగా జరుగుతున్న తొలి టెస్టులో భారత జట్టు అత్యంత చెత్త రికార్డును తన ఖాతాలో వేసుకుంది. వర్షం అడ్డంకితో మధ్య మధ్యలో ఆగుతూ సాగుతున్న ఈ మ్యాచ్‌లో శ్రీలంక బౌలర్ల ధాటికి టపాటపా వికెట్లను కోల్పోతున్న భారత జట్టు ఏడేళ్ల నాటి చెత్త రికార్డుకు చేరువైంది. శ్రీలంక బౌలర్‌ లక్మల్‌ ధాటికి భారత్‌ 30పరుగులకే నాలుగు కీలక వికెట్లు కోల్పోయి కష్టాల్లో పడింది. భారత్‌ ఇలా 30పరుగుల్లోపు నాలుగు కీలక వికెట్లను కోల్పోవడం స్వదేశంలో ఏడేళ్ల తర్వాత ఇదే తొలిసారి. అంతకుముందు 2010లో అహ్మదాబాద్‌లో న్యూజిలాండ్‌తో జరిగిన టెస్టులో భారత్‌ 15పరుగులకే నాలుగు ప్రధాన వికెట్లను కోల్పోయింది.